

# VÁLTOZÁSOK, MÓDOSÍTÁSOK,

# KIEGÉSZÍTÉSEK

# A 2022/2023. TANÉVI

# VERSENYKIÍRÁSBAN

Jelen tájékoztató célja, hogy bemutassa a 2022/2023. tanévi Diákolimpia® versenykiírásban történt főbb módosításokat, kiegészítéseket a 2021/2022. tanévi versenykiíráshoz képest.

A tájékoztató elsősorban a Diákolimpia® versenyeket lebonyolító szervezetek számára, a megyei diáksport szervezetek, valamint a diáksport bizottságok számára készült.

## VERSENYKIÍRÁS

**Változások**

**VII. 4. Visszaversenyzésre vonatkozó szabály tavalyi tanévben került kiegészítésre. A versenykiírás az idei tanévben nem került módosításra, csak a gyakorlati kérdésre született megoldás.**

A módosítás értelmében azon versenyzők, akik egyéni versenyszámban indultak Diákolimpia® versenyen az iskolaváltást követően továbbra is versenyezhetnek – a korábbi iskolájuk színeiben – az adott versenyszámban. A módosítás nem érinti a csapat versenyszámban indult tanulókat, ők iskolaváltást követően továbbra sem versenyezhetnek vissza régi iskolájuk színeiben és az újban sem.

**4. Visszaversenyzés tilalma**: Az a tanuló, aki tanév közben iratkozott át másik iskolába, korábbi iskolája képviseletében nem versenyezhet az adott tanévben. A jelen pontban írt korlátozás hatálya nem terjed ki az egyéni sportág egyéni versenyszámában versenyző tanulóra, amennyiben a tanuló ugyanazon versenyszámban előző iskolája tanulójaként vett részt a tanévben versenyen.

**Az új szabály értelmezése a gyakorlatban további kérdést vetett fel:** a versenyző ez esetben az új iskoláját képviselheti-e? Nem, mivel **a régi iskolájában érte el a továbbjutás jogát, ott is fejezze be a versenyzést.**

Az előző iskola igazgatója adjon ki igazolást (ehhez készül **formanyomtatvány**, arról, hogy a versenyző az adott időpontig az iskola tanulója volt, a nyomtatvány a Diákolimpia® honlapján lesz elérhető).

A **forduló** szó helyett a **szint** szó **került be** a versenyszabályzat releváns pontjaiban: VII.6., XIV.5. – Óvás elbírálása.

**VII. 6. Nevezett versenyzők körének módosításának joga**: Csapatsportágak, illetve egyéni sportágak páros, illetve csapatversenyszámaiban a versenyrendszer különböző szintjein (alap-szint, megyei/budapesti és országos) az iskola jogosult a nevezett versenyzők személyén változtatni, a szervező által meghatározott időpontig.

**XIV. 5. Óvás elbírálása**: Az óvásokat az adott szint (alapszintű, megyei/budapesti, országos selejtező/elődöntő/döntő) versenyén közreműködő Versenybizottság bírálja el, az óvás kézhezvételét követő két órán belül.

**XI. Részvételi díjak és költségek 5. pontja kiegészítésre került.**

**5. Rendezési és szállásköltségek saját rendezésű Diákolimpia® esetén:** A saját rendezésű Diákolimpia® alapszintű, megyei/budapesti versenyek, az országos selejtezők, valamint országos elő-döntők rendezési költségeit, továbbá az országos döntő esetében a rendezési költségek mellett a felmerülő szállásköltségeket a rendező finanszírozza. Amennyiben az iskola a megrendelt szállást nem veszi igénybe és azt a szervező felé az előzetesen meghatározott határidőig nem jelzi, a

szervező jogosult az iskolával megtéríttetni a szállás költségét.

**XII. Igazolások: 1. pontjában történt változás.**

**1. Igazolási dokumentumok:** A Diákolimpia® versenyeken való részvétel feltétele, hogy az egyéni versenyző, illetve a csapat tagja rendelkezzen a hatályos jogszabályok alapján kiadott diákigazolvánnyal, és a nevezési rendszerben érvényes nevezéssel, valamint a nevezés alapján kinyomtatott, ~~az iskola igazgatója (tagintézmény esetén tagintézmény-vezető) által aláírt és pecséttel ellátott~~ egyéni vagy csapat nevezési lappal. A sportági versenykiírások a jelen pontban meghatáro-zottakon felül további igazolásokat és dokumentumokat határozhatnak meg a Diákolimpia® versenyen való részvétel feltételeként. (Együttesen a jelen versenykiírás alkalmazásában: igazolás vagy igazolási dokumentumok).

**Változás:** a kinyomtatott nevezési lapot főszabály szerint nem kell az igazgatónak aláírásával el-látni, amennyiben erről az adott sportág versenykiírása másként nem rendelkezik.

## VÁLTOZÁSOK A SPORTÁGI SZABÁLYOKBAN

**Asztalitenisz:**

* A megyei/budapesti versenyeket 2022. november 13-ig kell megrendezni.
* Az 5. **Meghívás** rész az alábbiak szerint került kiegészítésre:
* A megyei/budapesti 1. helyezett csapat visszalépése esetén az érintett me-gyei/budapesti 2. helyezett csapat kerül meghívásra. Ha az érintett megyei/budapesti 2. helyezett csapat nem vállalja a részvételt, akkor a rendező megye 2. helyezett csapata kerül meghívásra.
* „B” kategóriában a megyei/budapesti 1. helyezett egyéni versenyző visszalépése esetén az érintett megyei/budapesti 2. helyezett egyéni versenyző kerül meghívásra. Ha az érintett megyei/budapesti 2. helyezett egyéni versenyző nem vállalja a részvételt, akkor a rendező megye 2. helyezett egyéni versenyzője kerül meghívásra.
* „A” kategóriában a megyei 1., és a budapesti 1-3. helyezett egyéni versenyző visszalépé-se esetén a megyei 2., illetve a budapesti 4. helyezett egyéni versenyző kerül meghívásra. Ha az érintett megyei 2., illetve a budapesti 4. helyezett egyéni versenyző nem vállal-ja a részvételt, akkor a rendező megye 2. helyezett egyéni versenyzője kerül meghívásra.
* Az MDSZ fenntartja magának a jogot, hogy a 2022. november 13-ig beérkezett írásos kérelmek alapján a MOATSZ által kiadott ranglistán az adott korcsoportoknak megfelelően, „A” kategóriában az 1-10. helyezett egyéni versenyzőket meghívja az országos döntőre.

**Atlétika:**

* Az Egyéni és Váltófutó Pályabajnokság **nem kerül meghirdetésre** egyik korcsoportban sem. Az ezzel kapcsolatos indulási korlátozások módosításra kerültek az Ügyességi és Vál-tófutó csapatbajnokság és a Többpróba versenykiírásban is.
* Többi versenykiírás a fenti ponton kívül (ÜCSB, Többpróba, Mezei) változatlan formában kerül meghirdetésre.

**Floorball:**

* + Változatlan formában kerül meghirdetésre.
  + Az országos döntő **3 napos** lesz.

**Futsal:**

Mindkét korcsoportnál:

* + Az 5. **Meghívás** rész pontosításra került az alábbiak szerint:

Országos döntő: az országos döntőről visszalépő csapat helyén meghívásra kerülhet az érintett országos elődöntői csoport helyezés szerinti jogosult csapata. Amennyiben a meghívott nem vállalja a részvételt, akkor a következő helyezett jogosult a részvételre. Ha az adott elődöntői csoportból senki nem vállalja az országos döntőn való részvételt, akkor a további meghívásról az MDSZ „Sportági” albizottsága dönt.

* + A 12. **Sportági rendelkezéseknél** változások:

o Visszakerült az időkérés lehetősége: Játékidő: 1x25 perc, időkérés: 1x30 másodperc

o Csere: a cserejátékosok maximális száma 5 fő, a cserelehetőség folyamatos a csere-zónában (a középvonaltól 3-3 méteres távolságban).

Törlésre került a következő mondat: Ha a lecserélt játékos a saját térfelén elhagyja a játékteret, csak akkor léphet pályára a becserélt játékos, a pályaelhagyási pont 3 m-es körzetében. A csere a pályán kívül a megkülönböztető mez átadásával történik, a saját cserepadhoz legközelebb lévő oldalvonalnál.

* Mérkőzésekért adható pontoknál:

A kisbüntető távolsága csökkentésre került: IV. korcsoportban (9 méter helyett) **8** méter, V-VI. korcsoportban (10 méter helyett) **9** méter. Döntetlen esetén: 3-3 büntetőrúgást ebből a távolságból kell elvégezni.

**Grundbirkózás:**

* Változatlan formában kerül meghirdetésre.

**Játékos sportverseny:**

* Csökkent a feladatok száma: **9**+1 feladatból álló sor és váltóverseny kerül meghirdetésre „vegyes” csapatok részére. A 2022/2023. tanévre a Játékos sportverseny Albizottsága az alábbi feladatok listáját választotta ki, amelyekből a helyszínen kerül kisorsolásra a **9**+1 feladat.
* Az országos elődöntők megyei/budapesti beosztása a beérkezett nevezések függvényé-ben kerül meghatározásra, **nem előzetes az országos elődöntők megyei/budapesti beosztása.**

|  |
| --- |
| 1/2 – Futás váltóbottal |
| 2/1 – Négykézlábjárás |
| 2/2 – Pókjárás-Rákjárás |
| 3/3 – Gátakadály |
| 4/1 – Utazó labda |
| 4/3 – Labdás ügyességi váltó |
| 5/1 – Kötélhajtás |
| 6/2 – Páros adogatás |
| 7/2 – Kalapos váltó |
| 7/3 – Rakd a botot – Szedd a botot |
| 8/3 – Ügyeskedj labdával |
| 9/3 – Alagútakadály |

**Kézilabda:**

* A III., IV. és V-VI. korcsoport „A” kategória esetében az 5. Meghívás rész pontosításra került, az alábbiak szerint:
  + - Országos döntő: az országos döntőről visszalépő csapat helyén meghívásra kerülhet az érintett országos elődöntői csoport helyezés szerinti jogosult csapata. Amennyi-ben a meghívott nem vállalja a részvételt, akkor a következő helyezett jogosult a részvételre. Ha az adott elődönti csoportból senki nem vállalja az országos döntőn való részvételt, akkor a további meghívásról az MDSZ „Sportági” albizottsága dönt.
* Minden korcsoportban és kategóriában az országos döntőknél a csoportok kialakítása előzetes sorsolással történik egy előre kijelölt helyszínen és időpontban.
* Változott az országos döntők lebonyolítása III., IV. és V-VI. korcsoport „A” kategóriában az alábbiak szerint:

**Első versenynap**

**I. forduló**

A1 – A2

A3 - A4

B1 – B2

B3 – B4

**Második versenynap**

**II. forduló III. forduló**

A2 – A3 A3 – A1

A4 – A1 A4 – A2

B2 – B3 B3 – B1

B4 – B1 B4 – B2

**Harmadik versenynap**

**5-8. helyért (keresztjáték)**

A III. – B IV.

B III. – A IV.

**Elődöntők (keresztjáték)**

A I. – B II.

B I. – A II.

**Helyosztók**

7-8. helyért: A III. – B IV. vesztese – B III. – A IV. vesztese

5-6. helyért: A III. – B IV. győztese – B III. – A IV. győztese

3-4. helyért: A I. – B II. vesztese – B I. – A II. vesztese

1-2. helyért: A I. – B II. győztese – B I. – A II. győztese

* Új szabály: Vaksz használata III. és IV. korcsoportban nem, míg az V-VI. korcsoport „A” és „B” kategóriákban engedélyezett.
* III., IV. és V-VI. korcsoport „A” kategóriában pontosításra került a Sportági rendelkezés az országos elődöntők és döntők helyosztó mérkőzéseinél az alábbiak szerint:

**Az országos elődöntőkön az első és harmadik helyezést** eldöntő mérkőzéseken döntetlen esetén 2 × 5 perces hosszabbítás következik, ha ez nem hoz eredményt, úgy 5-5 büntetőt dobnak a játékosok, ha ez sem dönt, büntetődobásokkal folytatják az első hibáig. Keresztjátékoknál döntetlen esetén 5-5 büntetődobás következik, ha ez sem dönt, akkor büntetők az első hibáig.

**Az országos döntőn az első és harmadik helyezést** eldöntő mérkőzéseken döntetlen esetén 2 × 5 perces hosszabbítás következik, ha ez nem hoz eredményt, úgy 5-5 büntetőt dobnak a játékosok, ha ez sem dönt, büntetődobásokkal folytatják az első hibáig. Kereszt-játékoknál, az ötödik és a hetedik helyezést eldöntő mérkőzéseken döntetlen esetén 5-5 büntetődobás következik, ha ez sem dönt, akkor büntetők az első hibáig.

**Kis iskolák sportversenye:**

**4. A versenyek résztvevői:**

**Korlátozások pontosításra került**

A versenyre **a 200 főt meg nem haladó** tanulólétszám alatti iskolák, tagiskolák, továbbá a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet alapján kedvezményezett településen lévő iskolák nevezhetnek.

10. Igazolás: Nincs változás ebben a pontban, **a nevezési lapra kell aláírás!**

Lásd a „Versenyszabályzat” XII. pontja szerint, az alábbi kiegészítéssel:

Az elektronikus nevezési rendszerből generált nevezési lapon fel kell tüntetni az iskola (tagiskola) 2022. szeptember 01-jei állapot szerinti – a köznevelési információs

rendszerbe (KIR) feltöltött – tanulói létszámát. Az iskola igazgatója vagy a tagintézmény vezetője a nevezési lap aláírásával hitelesíti a létszámadatot. Az iskola igazgatója vagy a tagintézmény vezetője az elektronikus rendszerből generált nevezési lap aláírásával igazolja, hogy a tag-iskola megfelel a „4. A versenyek résztvevői” bekezdés „Korlátozások” pontjában rögzített legalább egy feltételnek.

**A sportági rendelkezéseknél a Kézilabdánál bekerült:**

• Időkérés: Félidőnként 1 perc

• Kiállítás ideje: 1 perc

• Vaksz használata nem engedélyezett!

**Pontosításra került:** Az országos döntőn, a keresztjátékoknál, az ötödik és a hetedik helyezést eldöntő mérkőzéseken, ha döntetlen az eredmény, 5-5 büntetődobás következik, ha ez sem dönt, akkor büntetők az első hibáig.

Az országos döntőn az első és harmadik helyezést eldöntő mérkőzéseken döntetlen esetén 2 × 5 perces hosszabbítás következik, ha ez nem hoz eredményt, úgy 5-5 büntetőt dobnak a játékosok, ha ez sem dönt, büntetődobásokkal folytatják az első hibáig.

**Kosárlabda:**

* A III., IV. és V-VI. korcsoport „A” kategória esetében az 5. Meghívás rész pontosításra került az alábbiak szerint:

**Országos döntő:** az országos döntőről visszalépő csapat helyén meghívásra kerülhet az érintett országos elődöntői csoport helyezés szerinti jogosult csapata. Amennyiben a meghívott nem vállalja a részvételt, akkor a következő helyezett jogosult a részvételre. Ha az adott elődönti csoportból senki nem vállalja az országos döntőn való részvételt, akkor a további meghívásról az MDSZ „Sportági” albizottsága dönt.

* Minden korcsoportban és kategóriában az országos döntőknél a csoportok kialakítása előzetes sorsolással történik egy előre kijelölt helyszínen és időpontban.
* **Csak a III. korcsoportban** a **12. Sportági rendelkezéseknél** a **Büntetődobásokra** és az **Eredményszámításra** vonatkozó szabály pontosításra került:

**Büntetődobás:** A büntetődobásokat a büntetővonalról kell elvégezni. Ha a büntető-dobást végrehajtó játékos a dobás lendületétől – de jól érzékelhetően nem szándé-kosan – ráugrik a büntetővonalra, a dobás érvényes (6-os labda, nagybüntető).

**Eredményszámítá**s: a hatályos kosárlabda játék- és versenyszabályok előírásai alap-ján, így az eredményes hárompontos dobások az értékükön kerülnek beszámításra.

* **Csak a III. korcsoportban** a **12. Sportági rendelkezésekhez** kiegészítésre kerültek a **Védekezésre** és a **Támadásra** vonatkozó szabályok:

**Védekezésre vonatkozó szabályok:**

* A mérkőzések teljes ideje alatt az emberfogásos védekezés kötelező, a há-rompontos vonalon belül védőtávolságot kell fenntartani.
* A csapdázás alkalmazása a pálya egyik pontján sem megengedett.
* A területvédekezés egyetlen formája sem megengedett.
* A besegítő védekezés megengedett.

Büntetés: A védekezési szabályok megsértése esetén első alkalommal a csapatot az edzője útján figyelmeztetni kell, majd második és harmadik esetben az edző ellen „B” jelű technikai hibát kell ítélni. Minden további esetben a technikai hibát meg kell ítélni az edző ellen, a büntetését végre kell hajtani, azonban a jegyzőkönyvbe azt nem kell bejegyezni.

A védekezési szabályok megsértésének megítélése a játékvezetők feladata. Szükség esetén egyeztethetnek a VB elnökkel.

**Támadásra vonatkozó szabályok:**

* Az elzárás semmilyen formája sem megengedett (labdás elzárások, „hand off”, üres elzárások, burkolt elzárások [támadók egymást keresztező mozgásai, amik a védők szabályos mozgását akadályozzák]).
* Az izoláció semmilyen formája sem megengedett.

A támadásra vonatkozó szabályok megsértésének megítélése a játékvezetők feladata.

* IV. korcsoportban a **Sportági rendelkezéseknél** változott a **Játékidő** az alábbiak szerint:

Játékidő: Négy negyed **8** **perces** tiszta játékidőkkel, 24 másodperces támadóidő-méréssel és 1 perc szünettel az I-II. és III-IV. negyed között.

**Labdarúgás:**

* Az I., a IV. és az V-VI. korcsoport versenykiírása **nem kerül meghirdetésre**.
* A II. korcsoportban a korcsoport kiegészítésre került: fiú- és lánytanulóknak közös mezőny.
* A **Sportági rendelkezéseknél**, a **Játékidőnél** törlésre került a következő mondat minden labdarúgó kiírásból: A mérkőzés utolsó 60 másodperce tiszta játékidővel. A játékvezető köteles az órát megállítani minden játékmegszakítás során, ha a labda huzamosabb ideig (pl.: sérülés miatt) játékon kívülre kerül.

**Röplabda:**

* A III., IV. és V-VI. korcsoport „A” kategória esetében az 5. Meghívás rész pontosításra került az alábbiak szerint:

Országos döntő: az országos döntőről visszalépő csapat helyén meghívásra kerülhet az érintett országos elődöntői csoport helyezés szerinti jogosult csapata. Amennyiben a meghívott nem vállalja a részvételt, akkor a következő helyezett jogosult a részvételre. Ha az adott elődönti csoportból senki nem vállalja az országos döntőn való részvételt, akkor a további meghívásról az MDSZ „Sportági” albizottsága dönt.

* III., IV. és V-VI. korcsoport „A” kategória esetében a 7. A versenyek lebonyolítása pontban az Országos döntőnél módosítás:

Az országos elődöntőkről bekerült 7 lány- és 7 fiúcsapat, valamint az országos döntőt szervező megye lány- és fiúbajnokcsapata, mindösszesen 8-8 csapat. Az „A”

és „B” csoportok kialakítása előzetes, (helyszíni helyett) nyilvános sorsolással kerül kialakításra a Magyar Diáksport Szövetség Országos Központjában. Az országos

döntőre legtávolról utazó csapat(ok)előzetes írásos kérelmük alapján kérhetnek sorsolási számot.

**Strandkézilabda:**

* Nem kerül meghirdetésre.

**Torna:**

* Az „A” kategória Torna **nem kerül meghirdetésre**.
* 4. **Versenyek résztvevői** részben bővítésre került a felversenyzés pont (korábban csapatban csak egy versenyző versenyezhetett fel, ez a korlátozás szűnt meg): A verseny résztvevőinél a csapatversenyben az V-VI. korcsoport versenyein a 2008-ban született tanulók felversenyezhetnek.
* A III-IV. korcsoportos egyéni versenyzők szabadon választott gyakorlatainak bemutatási lehetősége megszűnt. Törlésre került: A III-IV. korcsoportos egyéni versenyzők szabadon választott gyakorlatokat is bemutathatnak az országos döntőn, amely gyakorlatanyag megtekinthető, letölthető az MDSZ honlapján a Versenykiírások menüpontból (www.diakolimpia.hu).
* A 12. **Sportági rendelkezések** pontban a csapateredmény számítás változott. Csapatlétszám: 6 fő, amelyből szerenként

**I., II. és III-IV. korcsoportban a** **4** legjobb pontszám adja a csapat eredményét,

V-VI. korcsoportban a 3 legjobb pontszám adja a csapat eredményét. (Az V-VI. korcsoport-ban nincs változás a tavalyi tanévi kiíráshoz képest, marad a 3 fő)

**Úszás:**

* Az I., II. korcsoportos, valamint a III., IV. és V-VI. korcsoportos „B” kategóriás Úszás Diák-olimpia® versenyeit az „A” kategóriához hasonlóan a **Magyar Úszó Szövetség rendezi meg**, így a **Diákolimpia® Versenykiírásban az úszás sportág nem szerepel.**
* Az úszás versenykiírások későbbiekben az MDSZ honlapján lesznek elérhetők.

VÁLTOZÁSOK A MELLÉKLETEKBEN

**Titkári változások:**

* Bács-Kiskun és Baranya megye címei módosításra kerültek.
* Pest megye e-mail címe megváltozott.
* A Diákolimpiai Bizottság sportági albizottságai frissítésre kerültek. Sári László az Asztalitenisz albizottság, míg Kisházi Béla a Kosárlabda albizottság elnökének lett megválasztva. Leskó-Sallai Beáta kikerült a Torna albizottság tagjai közül.
* A 2022/2023. tanévi szakszövetségi diákolimpia® versenyek indikatív felsorolása frissítésre került.



# kövess minket!

facebook.hu/diakolimpia